ສະຫະພັນ ກຳມະບານເທີກີ ນັດຢຸດງານ ປະທ້ວງ ອຸບັດເຫດ ທີ່ບໍ່ຖ່ານຫິນ (ສະ​ໄລ​ດ໌/ວີດີໂອ )
ສະຫະພັນ ກຳມະບານ ກ່າວວ່າ ການນັດຢຸດງານ ນຶ່ງມື້ ເປັນການປະທ້ວງ ຕໍ່ມາດຕະຖານ ດ້ານຄວາມປອດໄພ ທີ່ບໍ່ດີ ແລະຜູ້ເສຍຊີວິດ ໄດ້ເພີ່ມຂຶ້ນ ເປັນ 282 ຄົນແລ້ວ.
ສະຫະພັນກຳມະບານທີ່ສຳຄັນແຫ່ງນຶ່ງໃນເທີກີ ໄດ້ຮຽກຮ້ອງ ໃຫ້ມີການນັດຢຸດງານຂຶ້ນໃນທົ່ວປະເທດໃນວັນພະຫັດມື້ນີ້ ໃນຂະນະທີ່ຈຳນວນຜູ້ເສຍຊີວິດຈາກໄພພິບັດບໍ່ຖ່ານຫິນທີ່ ຮ້າຍແຮງສຸດ ທີ່ບໍ່ເຄີຍເກີດຂຶ້ນມາກ່ອນໃນປະເທດ ເພີ່ມຂຶ້ນ ເປັນ 282 ຄົນແລ້ວ ສະຫະພັນກຳມະບານໂຍທາແມ່ນເປັນຕົວແທນຂອງພວກ ຄົນງານຫຼາຍແສນຄົນ ໃນປະເທດເທີກີ ກ່າວວ່າ ການນັດຢຸດ ງານເປັນເວລານຶ່ງມື້ ເປັນການປະທ້ວງ ຕໍ່ມາດຕະຖານດ້ານ ຄວາມປອດໄພໃນບໍ່ຖ່ານຫິນທີ່ ບໍ່ດີຂອງປະເທດ ພວກພະນັກງານກູ້ໄພສຸກເສີນ ສືບຕໍ່ຊອກຫາພວກທີ່ອາດລອດຊີວິດມາໄດ້ ຫຼັງ ຈາກການລະເບີດຂອງໝໍ້ແປງໄຟຟ້າແຕກຂຶ້ນໃນສ່ວນເລິກຂອງບໍ່ຖ່ານຫິນໃນ ວັນອັງຄານມື້ກ່ອນນີ້ໃນເມືອງ Soma ທາງພາກໃຕ້ຂອງ ນະຄອນ Istanbul ບັນດາເຈົ້າໜ້າທີ່ ກ່່າວວ່າ ໄຟຍັງໄໝ້ລາມຢູ່ທາງໃນຂອງບໍ່ ຊຶ່ງເປັນອຸບປະສັກກີດ ກັນຕໍ່ຄວາມພະຍາຍາມຕ່າງໆ ເພື່ອເຂົ້າໄປຫາພວກພະນັກງານ 120 ຄົນ ທີ່ຄຶດ ວ່າຍັງຕົກຄ້າງຄາຢູ່ໃນບໍ່ນັ້ນ ພວກຊ່ອຍກູ້ໄພຫວັງວ່າ ພວກພະນັກງານໃນບໍ່ພາກັນໄປອາໄສຢູ່ຫ້ອງ ນຶ່ງຢູ່ໃນບໍ່ ທີ່ເອີ້ນວ່າ ພວກຫ້ອງທີ່ປອດໄພ ເພື່ອຫຼີກລ້ຽງຄວັນໜາກຸ້ມ ແລະແກັສພິດຕ່າງໆ ໃນບໍ່ນັ້ນ ບັນດາເຈົ້າໜ້າທີ່ລັດຖະບານແລະບໍລິສັດບໍ່ຖ່ານຫິນ ກ່າວວ່າ ພວກພະນັກງານໃນ ບໍ່ເກືອບ 450 ຄົນໄດ້ຖືກຊ່ອຍກູ້ຊີວິດໄວ້ໄດ້ ພວກຝູງຊົນທີ່ມີຄວາມເປັນຫ່ວງກັງວົນໃຈຢູ່ນອກບໍ່ ໃນວັນພຸດວານນີ້ ໄດ້ພາກັນໂຮ ຮ້ອງດ້ວຍຄວາມດີອົກດີໃຈເວລາເຫັນພວກຄົນງານບາງ ຄົນໂຜ່ໂຕອອກມາຈາກບໍ່ ທີ່ໜ້າຕາດຳ ແລະພົ້ນອັນຕະລາຍແລ້ວນັ້ນ ໃນຂະນະທີ່ວັນເວລາຜ່ານກາຍໄປ ການໂຮຮ້ອງກໍໄດ້ກາຍມາເປັນສຽງຮ້ອງໄຫ້ສະ ອຶກສະອື້ນ ເວລາເຫັນພວກຊ່ອຍກູ້ໄພເລີ້ມຂົນສົບພວກທີ່ໄດ້ຮັບເຄາະຮ້າຍອອກ ມາຈາກບໍ່ ນາຍົກລັດຖະມົນຕີເທີກີ ທ່ານ Recep Tayyip Erdogan ໄດ້ເຮັດໃຫ້ພວກຝູງຊົນ ໃນເມືອງ Soma ມີຄວາມໂກດແຄ້ນ ທີ່ເອີ້ນອຸບັດເຫດຕ່າງໆທີ່ເກີດຂຶ້ນໃນບ່ອນເຮັດ ວຽກເຮັດການນັ້ນວ່າເປັນ “ສິ່ງທຳມະດາ ”